
న్యూఢిల్లీ : కేంద్ర ప్రభుత్వం అమలు చేస్తున్న నిర్మాణపరమైన సంస్కరణల ప్రభావం సానుకూలంగా ఉందని, దీనివల్ల మధ్యకాలిక, దీర్ఘకాలిక ప్రయోజనాలు తప్పకుండా ఉంటాయని కేంద్ర ఆర్థిక మంత్రి అరుణ్ జైట్లీ చెప్పారు.  మొదటి త్రైమాసికంలో జీడీపీ ఫలితాలు వెల్లడైనపుడు, దాని పరిణామాలపై  స్పందించేందుకు సిద్ధంగా ఉన్నట్లు తాను చెప్పానని గుర్తు చేశారు. అన్ని ఇబ్బందులకు దీటుగా స్పందిస్తామన్నారు. ఆర్థిక వ్యవస్థ అత్యధికంగా వృద్ధి చెందేలా కృషి చేయడంపై దృష్టి పెట్టామన్నారు. భాగస్వాములందరితో సంప్రదింపులు జరుపుతామని హామీ ఇచ్చారు. వృద్ధి వేగం నిరంతరాయంగా కొనసాగేందుకు అవసరమైన చర్యలను ప్రభుత్వం నిర్ణయించిందని తెలిపారు. మూడేళ్ల నుంచి మన దేశ ఆర్థిక వ్యవస్థ ప్రపంచంలోనే అత్యంత వేగంగా వృద్ధి చెందుతున్న ఆర్థిక వ్యవస్థగా కొనసాగుతోందని చెప్పారు. గత కొద్ది వారాల్లో ఆర్థిక వ్యవస్థపై చాలా చర్చలు, సమీక్షలు నిర్వహించినట్లు తెలిపారు.ఆర్థిక వ్యవహారాల శాఖ కార్యదర్శి సుభాష్ చంద్ర గార్గ్ మాట్లాడుతూ నల్లధనంపై పోరాటంలో జీఎస్టీ, పెద్ద నోట్ల రద్దు భారీ సంస్కరణలని తెలిపారు.ఆర్థిక శాఖ కార్యదర్శి అశోక్ లావాసా మాట్లాడుతూ భారత్మాల కార్యక్రమంలో భాగంగా 34,800 కి.మీ. మేరకు రోడ్లను నిర్మించేందుకు ప్రభుత్వం నిర్ణయించిందన్నారు.కేంద్ర ప్రభుత్వం ప్రకటించిన ఆర్థిక సంబంధ సమాచారంలో ముఖ్యాంశాలు :సామాన్యుడి జీవనం మెరుగుపడుతోంది. ద్రవ్యోల్బణం తగ్గుముఖం పట్టింది. స్వయం సమృద్ధి పెరుగుతోంది. కరెంట్ అకౌంట్ లోటు 2 శాతం కన్నా తక్కువతో సురక్షిత స్థాయిలో ఉంది. భారతదేశంపై అంతర్జాతీయ నమ్మకం పెరిగింది. ఫారెక్స్  నిల్వలు అత్యధికంగా 400 బిలియన్ డాలర్లకు చేరాయి. ద్రవ్య ఏకీకరణ నెమ్మదిగా 3 శాతం స్థాయికి చేరుతోంది. జీడీపీ వేగం పుంజుకుంటుంది. జీఎస్టీ వల్ల అవినీతి తగ్గింది. పెట్టుబడుల ఉపసంహరణ లక్ష్యం రూ.72,500 కోట్లు కాగా ఆ లక్ష్యం దిశగా చురుగ్గా ముందుకెళ్తున్నాం.

newdhilly : kendra prabhutvam amalu chestunna nirmaanaparamaina samskaranala prabhaavam saanukuulamgaa undani, deenivalla madhyakaalika, deerghakaalika prayojanaalu tappakunda untaayani kendra aardhika mantri arun jaitley cheppaaru.  modati traimaasikamlo gdp phalitaalu velladainapudu, daani parinaamaalapai  spandinchenduku siddamgaa unnatlu taanu cheppaanani gurtu chesaru. anni ibbandulaku deetugaa spandistaamannaaru. aardhika vyavastha atyadhikamgaa vruddhi chendela krushi cheyadampai drushti pettaamannaaru. bhaagaswaamulandaritho sampradimpulu jaruputamani haami icharu. vruddhi vegam nirantaraayamgaa konasagenduku avasaramaina charyalanu prabhutvam nirnayinchindani telipaaru. moodella nunchi mana desha aardhika vyavastha prapanchamlone atyanta vegamgaa vruddhi chendutunna aardhika vyavasthagaa konasagutondani cheppaaru. gatha koddi vaaraallo aardhika vyavasthapai chala charchalu, sameekshalu nirvahinchinatlu telipaaru.aardhika vyavahaaraala saakha kaaryadarsi subhash chandra garg maatlaadutuu nalladhanampai poraatamlo gst, pedda notla raddu bhari samskaranalani telipaaru.aardhika saakha kaaryadarsi ashok lavasa maatlaadutuu bhaaratmaala kaaryakramamlo bhagamga 34,800 ki.mee. meraku rodlanu nirminchenduku prabhutvam nirnayinchindannaaru.kendra prabhutvam prakatinchina aardhika sambandha samaachaaramlo mukhyaamsaalu :saamaanyudi jeevanam merugupadutondi. dravyolbanam taggumukham pattindi. swayam samruddhi perugutondi. current acount lotu 2 saatam kanna takkuvatho surakshita sthaayilo undi. bharatadesampai antarjaatiiya nammakam perigindi. farrex  nilvalu atyadhikamgaa 400 billian daalarlaku cherayi. dravya ekikarana nemmadigaa 3 saatam sthaayiki cherutondi. gdp vegam punjukuntundi. gst valla avineeti taggindi. pettubadula upasamharana lakshyam roo.72,500 kotlu kaga aa lakshyam disagaa churugga mundukeltunnam.